Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
29 เม.ย. 2562

Tactical Move
เดินเกมกลยุทธ์บ่าย
SET Index ปรับลดลง -1.90 จุด (-0.11%) ปิดภาคเช้าที่ 1,665.25 จุด ด้วยมูลค่าการซื้อขาย 18,280.67 ล้านบาท
Most Positive Impact: SCC (+0.47 จุด), BDMS (+0.38 จุด), BEM (+0.3 จุด)
Most Negative Impact: PTTEP (-0.78 จุด), PTT (-0.7 จุด), TISCO (-0.65 จุด)
ตลาดหุ้นไทยถูกกดดันโดยกลุ่ม พลังงาน(-1.90 จุด) ธนาคาร(-1.62 จุด) และกลุ่มปิโตรฯ(-0.50 จุด) ส่วนกลุ่มที่ผลักดันดัชนี ได้แก่ กลุ่มโรงพยาบาล(+0.51 จุด) วัสดุก่อสร้าง(+0.51 จุด)และกลุ่มพาณิชย์(+0.35 จุด)
ตลาดหุ้นต่างประเทศส่วนใหญ่ปรับตัวเพิ่มขึ้น ได้แก่ สิงคโปร์(+1.09%) จีน(+0.20%) อินโดนีเซีย(+0.05%) ฟิลิปปินส์(+0.05%) เป็นต้น ส่วนตลาดที่ปรับตัวลง ได้แก่ ออสเตรเลีย(-0.36%) มาเลเซีย(-0.31%)
แนวโน้มตลาดบ่าย
มองตลาดหุ้นภาคบ่ายอ่อนตัวและเคลื่อนไหวในกรอบ 1,660-1,675 จุด แม้มีปัจจัยบวกสนับสนุนจาก GDP ไตรมาส 1 ของสหรัฐฯที่ออกมาดีเกินคาด แต่ตลาดยังมีแรงกดดันจากการปรับตัวลงของราคาน้ำมันซึ่งล่าสุดยังคงปรับตัวลงต่อเนื่องทั้ง WTI และ Brent คาดว่าน่าจะกดดันหุ้นในกลุ่มพลังงานต่อในภาคบ่าย
หุ้นแนะนำเลือก MEGA ในด้านพื้นฐานบริษัทมีภาพรวมกำไรแข็งแกร่ง และด้วยความเป็นผู้นำในภูมิภาคเอเชียตะวันออกเฉียงใต้ทำให้น่าจะได้รับประโยชน์จากการเติบโตอย่างรวดเร็วในตลาดวิตามินและอาหารเสริมในภูมิภาคเอเชียแปซิฟิก นอกจากนี้ในระยะสั้นคาดกำไรไตรมาส 1/2562 ที่แข็งแกร่งจะเป็นปัจจัยบวกที่สำคัญต่อราคาหุ้น แนะนำซื้อ โดยมีมูลค่าพื้นฐานที่ 41.00 บาท
ประเด็นเศรษฐกิจที่น่าติดตามในสัปดาห์นี้ วันอังคารติดตาม PMI ภาคการผลิตของจีนประจำเดือน เม.ย. โดยตลาดคาดการณ์ที่ 50.7 และตัวเลขดุลการค้าของไทยประจำเดือนมี.ค.โดยธปท. วันพุธสหรัฐฯจะมีการรายงานตัวเลขสินค้าคงคลังน้ำมันดิบประจำสัปดาห์ และตัวเลขเงินเฟ้อของไทยประจำเดือนเม.ย. โดยตลาดคาดการณ์ที่ 1.24%YoY วันพฤหัสฯติดตามผลการประชุมนโยบายการเงินของธนาคารกลางสหรัฐฯ และดัชนี PMI ภาคการผลิตประจำเดือน เม.ย. ของยูโรโซน
หุ้นแนะนำ COM7 BGC PSH